# Cal (şah)

### De la Wikipedia, enciclopedia liberă

Calul mută în formă de L.

Piese de şah
| Rege
| Regină
| Turn
| Nebun
| Cal
| Pion

Calul este una din piesele folosite la şah. Piesa are de obicei forma unui cap de cal. Fiecare jucător are la începutul jocului doi cai, aşezaţi între turnuri şi nebuni. Cu alte cuvinte, caii albului sunt aşezaţi la început pe câmpurile b1 şi g1, iar caii negrului pe b8 şi g8.

Mutarea calului este neobişnuită din două motive. În primul rând, calul mută două pătrate pe orizontală sau verticală şi apoi un pătrat pe o direcţie perpendiculară pe cea dintâi (cu alte cuvinte, în formă de L). Ca o consecinţă a acestei mutări, calul schimbă culoarea câmpului pe care se află la fiecare mutare. În al doilea rând, calul sare peste piesele care se găsesc între câmpul de plecare şi cel de sosire. Este singura piesă care poate face acest lucru. Ca majoritatea pieselor, calul capturează o piesă adversă care se află pe câmpul pe care mută.

Această mutare este una dintre cele mai vechi mutări la şah, rămânând neschimbată pentru mai bine de un mileniu. De asemenea se găseşte şi în alte varietăţi naţionale ale şahului.

Cele mai multe piese sunt mai puternice atunci când se află în centrul tablei, dar acest fapt este adevărat mai ales în privinţa calului. După cum se vede în diagrama alăturată, un cal poziţionat central atacă opt câmpuri. Însă un cal aflat la marginea tablei atacă numai patru, iar un cal aflat în colţ numai două. În plus, calul are nevoie de mai multe mutări decât nebunul, turnul sau regina ca să treacă dintr-o parte a tablei într-alta.

Calul este singura piesă care poate muta la începutul jocului, înainte să fi fost mutat vreun pion. Date fiind aceste motive, cea mai bună mutare de început a calului este, în majoritatea situaţiilor, spre centru. Într-o partidă de şah, caii sunt dezvoltaţi de obicei puţin mai devreme decât nebunii, şi mult mai devreme decât turnurile şi regina.

Adus de la "http://ro.wikipedia.org../../../c/a/l/Cal_%28%C5%9Fah%29.html"

Categorii: Cai | Piese de şah

##### Views

- Articol
- Discuţie
- Versiunea curentă

##### Caută

##### În alte limbi

- Български
- Dansk
- Deutsch
- Ελληνικά
- English
- Esperanto
- Español
- Français
- Italiano
- 日本語
- 한국어
- Plattdüütsch
- Nederlands
- Norsk (bokmål)
- Polski
- Português
- Русский
- Slovenščina
- Српски / Srpski
- Svenska